Willelmus, Dei gracia Senonensis archiepiscopus et sedis apostolice legatus, omnibus ad quos littere iste pervenerint, in Domino salutem. Universitati vestre notum fieri volumus quod dilecto filio nostro Stephano, abbati Sancti-Remigii, pertinet, pro parte illa quam annuatim ibi habere debent, sexaginta solidos concedimus et donari singulis annis precepimus. In ecclesia vero de Scabiis, que ad eosdem pertinere dinoscitur, XL solidos similiter et eodem modo concedimus. Quod ut ratum et inconvulsum in posterum permaneat, sigilli nostri auctoritate precepimus corroborari, et presenti pagina commendari.